# name
Wikireflexió: un espai d’aprenentatge virtual per a la reflexió i comprensió de les fonts teòriques

# metadata.dc.description.abstract[].value
Les potencialitats educatives i acadèmiques que permet l’eina del Wiki a l’ensenyament universitari són múltiples. L’eina del Wiki consisteix en una pàgina virtual per a l’escriptura col·laborativa, on els estudiants poden anar afegint i canviant els continguts de la pàgina. D’acord amb les seves característiques, conflueixen elements educatius com la interacció entre estudiants i docents, aprofundir en els continguts de les matèries des del diàleg, potenciar la reflexivitat raonada, afavorir l’expressió d’idees pròpies, entre d’altres possibilitats. Per fer-ho, hem dut a terme un espai d’aprenentatge anomenat Wikireflexió, que desenvolupem en el marc d’una assignatura del Grau de Treball Social a la Universitat de Barcelona. Aquesta iniciativa compta amb el reconeixement com a innovació docent del Vicerectorat de Política Docent i del Programa de Recerca, Innovació i Millora de la Docència i l’Aprenentatge (RIMDA) de la Universitat de Barcelona. En aquest article explorem aquestes potencialitats que permeten millorar la reflexió i la comprensió de lectures bibliogràfiques a través d’aquesta eina virtual. Reflexionem sobre les bases pedagògiques que sostenen aquest espai d’aprenentatge en el context de l’assignatura. A continuació, situem l’activitat del Wiki en el marc de la nostra docència, expliquem el seu desenvolupament i organització i finalment mostrem els resultats que s’estan donant amb l’ús del Wiki.

# metadata.dc.relation.ispartof[].value
RIDU: Revista d'Innovació Docent Universitària, 2025, num.17, p. 115-130

# metadata.dc.source[].value
Articles publicats en revistes (Treball Social)

# metadata.dc.title[].value
Wikireflexió: un espai d’aprenentatge virtual per a la reflexió i comprensió de les fonts teòriques

# metadata.dc.title.alternative[].value
Wikireflection: a virtual learning space for reflection and understanding of theoretical sources

# metadata.dc.title.alternative[].value
Wikireflexión: un espacio de aprendizaje virtual para la reflexión y comprensión de las fuentes teóricas